Արմենակ Սաքուլյան

Արմենակ Մելիքի Սաքուլյան (1889, Գյուլագարակ — 1972, Երևան), Անդրկովկասում հեղափոխական շարժումների մասնակից։ Կոմունիստական կուսակցության անդամ 1905 թվականից։

1902 թվականին տեղափոխվել է Բաքու, աշխատել նավթահանքերում։ Մասնակցել է Բաքվի 1903 թվականի դեկտեմբերյան գործադուլին։ ՌՍԴԲԿ Թիֆլիսի կոմիտեի հանձնարարությամբ Սաքուլյանը բոլշևիկյան թռուցիկներ է տարածել քաղաքում, աշխատել բոլշևիկյան «Կայծ» և «Նոր խոսք» թերթերի խմբագրություններում։ Հեղափոխական գործունեության համար 1908 թվականին ձերբակալվել է։ 1911-1917 թթ. ծառայել է բանակում։ Հոկտեմբերյան սոցիալիստական մեծ հեղափոխության հաղթանակից հետո Թիֆլիսում շարունակել է հեղափոխական գործունեությունը, որի համար վերստին ձերբակալվել է։ Հայաստանում խորհրդային կարգեր հաստատվելուց հետո Սաքուլյանը տեղափոխվել է Հայաստան և 1922 թվականից տնտեսական ղեկավար աշխատանք տարել հանրապետության տարբեր շրջաններում։ 1942 թվականից անհատական թոշակառու էր։ Պարգևատրվել է Լենինի շքանշանով։

Հայ հեղափոխականներ
1889 ծնունդներ
ԽՄԿԿ անդամներ
Լենինի շքանշանի ասպետներ